VADERHART VOL LIEFDE - Hennie Van Deventer
VADERHART VOL LIEFDE
Aan herdenkingsdae soos Vadersdag en Moedersdag het ek min erg gehad. Te kommersiëel. Vadersdag 2016 tref my anders. Ek het ontdek dat Vadersdag vanjaar plus-minus met die 70ste herdenking van Pa Seun se dood saamval. Vadersdag is Sondag 19 Junie. Pa het op 21 Junie 1946 aan ‘n hartaanval gesterf. Op 35.
Pa Seun en sy seuntjie (4 maande en ses maande)
Die opstal van die plaas Middelin aan die voet van die berg Spes.
Pa Seun, Ma Baby en Hennie op die stoep van Kimberley se huisie.
Oupa en ouma se grafte in die veld op Rondspring.
“Liefste Baby”. Dit in ‘n briefie oor drie pinte olie! Die aanspreekvorm verklap iets van die Pa wat ek skaars geken het, en maak my op ‘n vreemde manier intens trots om Johannes Cornelius (Seun) van Deventer vir vyf kortstondige jare as vader te kon hê. Pa Seun was duidelik ‘n man met baie liefde in sy hart. Aan Vadersdag 2016 gee die skielike warm gevoel om myne ‘n spesiale betekenis.